gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 9121, del 06-07-2021 (2021/7356)

RESOLUCIÓ d'1 de juliol de 2021, del vicepresident segon del Consell i conseller d'Habitatge i Arquitectura Bioclimàtica, per la qual es disposa el cessament de personal eventual.
-----------------------------------------------------------------------------------------------------------------------------------------------------------------------------------

### Dades del document

Número de DOGV
:   9121

Data del DOGV
:   06-07-2021

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2021/7356


Data del document
:   01-07-2021

Organisme emissor
:   Vicepresidència Segona i Conselleria d'Habitatge i Arquitectura Bioclimàtica

Tipus de document
:   Resolució

Anàlisi jurídica

 Descriptors 

:   * Vicepresidència Segona i Conselleria d'Habitatge i Arquitectura Bioclimàtica

RESOLUCIÓ d'1 de juliol de 2021, del vicepresident segon del Consell i conseller d'Habitatge i Arquitectura Bioclimàtica, per la qual es disposa el cessament de personal eventual. [2021/7356]  
De conformitat amb el que estableixen l'article 20 de la Llei 4/2021, de 16 d'abril, de la Generalitat, de la funció pública valenciana (DOGV 9065, 20.04.2021), el Decret 185/2015, de 16 d'octubre, del Consell, pel qual es regulen el personal i els llocs de naturalesa eventual de l'Administració de la Generalitat (DOGV 7640, 21.10.2015), i la correcció d'errades (DOGV 7662, 20.11.2015), resolc:  
  
  
Únic  
El cessament de María Oliver Sanz com a assessora d'assumptes generals de membres del Consell, amb efectes d'1 de juliol de 2021, en el lloc 33314, categoria C2, agraint-li els serveis prestats.  
  
València, 1 de juliol de 2021.- El vicepresident segon i conseller d'Habitatge i Arquitectura Bioclimàtica: Rubén Martínez Dalmau.
Diari Oficial de la Generalitat Valenciana


Sumari del DOGV 9199, del 21-10-2021 (2021/10838)

Citació a les persones interessades en el recurs contenciós administratiu, procediment ordinari (ORD) número 4/000254/2366-SX, a comparéixer en la via jurisdiccional.
----------------------------------------------------------------------------------------------------------------------------------------------------------------------

### Dades del document

Número de DOGV
:   9199

Data del DOGV
:   21-10-2021

Secció del DOGV
:   V. ANUNCIS - C) ALTRES ASSUMPTES

Número del document
:   2021/10737


Organisme emissor
:   Conselleria de Sanitat Universal i Salut Pública

Tipus de document
:   Anunci

Citació a les persones interessades en el recurs contenciós administratiu, procediment ordinari (ORD) número 4/000254/0681-GX, a comparéixer en la via jurisdiccional. [2021/10671]  
La Sala Contenciosa Administrativa, Secció 4, del Tribunal Superior de Justícia de la Comunitat Valenciana, ha reclamat a aquesta conselleria, l'expedient corresponent al procediment següent:  
  
Referència: procediment 254/2808-VT.  
Òrgan jurisdiccional: Sala Contenciosa Administrativa, Secció 4, del Tribunal Superior de Justícia de la Comunitat Valenciana.  
Recurrent: Ocio y Entretenimiento Costa Este, SL; Fasber SA; Nanako Mediterránea SL; Club de Playa La Marina 3810 EM; HFS Salamandra SL; Recaba Inversiones Turísticas SL i Urbatectura SL.  
Persones interessades: aquelles els drets o els interessos legítims de les quals pogueren quedar afectats per l'estimació de les pretensions de la part demandant.  
Descripció: contra la Resolució de 3 juny de 2021, de la Conselleria de Sanitat Universal i Salut Pública, de la Generalitat Valenciana, per la qual s'acorden mesures en matèria de salut pública en l'àmbit de la Comunitat Valenciana a conseqüència de la situació per la Covid-19.  
  
D'acord amb el que es preveu en l'article 48 de la Llei 29/1998, de 13 de juliol, de la jurisdicció contenciosa administrativa, s'acorda citar les persones interessades en el procediment descrit, a fi que, degudament representades en la forma prevista en l'article 23 de la Llei 29/1998, puguen comparéixer en la via jurisdiccional i personar-se en actuacions, en el termini de nou , si al seu dret convé, en qualitat de demandats, per mitjà d'un escrit dirigit a l'òrgan jurisdiccional esmentat.  
Es fa constar, no obstant això, que la Generalitat, representada pels lletrats de l'Advocacia General, compareix en aquest recurs en defensa del manteniment de l'acte recorregut.  
  
València, 14 d'octubre de 2021.- La directora general de Salut Pública i Addiccions: Ofèlia Gimeno Forner.
Diari Oficial de la Generalitat Valenciana


Sumari del DOGV 9181, del 24-09-2021 (2021/9303)

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a la regularització d'una indústria existent d'elaboració de substrats a mesura i transformació de triturat de pedra a cudo, en el terme municipal de la Pobla de Vallbona.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9181

Data del DOGV
:   24-09-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/9303


Data del document
:   14-09-2021

Organisme emissor
:   Conselleria de Política Territorial, Obres Públiques i Mobilitat

Tipus de document
:   Anunci

Descriptors 

:   * Conselleria de Política Territorial, Obres Públiques i Mobilitat
    * pla d'urbanisme

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a la regularització d'una indústria existent d'elaboració de substrats a mesura i transformació de triturat de pedra a cudo, en el terme municipal de la Pobla de Vallbona. [2021/9303]  
Admesa a tràmit la sol·licitud de declaració d'interés comunitari promoguda per Abonos Orgánicos Desco, SL, per a una atribució d'ús i aprofitament en sòl no urbanitzable, relativa a la regularització d'una indústria existent d'elaboració de substrats a mesura i transformació de triturat de pedra a cudol (expedient 1662603), en el terme municipal de la Pobla de Vallbona, situada al polígon 49, parcel·les 317, 318 i 380, i de conformitat amb el que es disposa en l'article 223.4.a del text refós de la Llei d'ordenació del territori, urbanisme i paisatge, aprovat pel Decret legislatiu 1/2021, de 18 de juny, del Consell, se sotmet a informació pública l'expedient durant el termini de vint dies hàbils, comptats a partir de l'endemà de la publicació del present anunci en el Diari Oficial de la Generalitat Valenciana, durant el qual les persones interessades poden consultar l'expedient (projecte de declaració d'interés comunitari i estudi d'integració paisatgística) i formular per escrit les observacions que estimen pertinents, en la pàgina web https://ovius.gva.es/oficina\_tactica/#/inici entrant en l'apartat «Consulta DICs», així com en les oficines del Servei Territorial d'Urbanisme de la Conselleria de Política Territorial, Obres Públiques i Mobilitat, edifici PROP del carrer de Gregori Gea, núm. 27, de València, en horari d'exposició al públic de 09.00 a 14.00 hores (sol·licitant cita prèvia en els telèfons 762 607 861 i 492 300 601).  
  
  
València, 14 de setembre de 2021.- El cap del Servei Territorial d'Urbanisme: Carlos Aubán Nogués.
Diari Oficial de la Generalitat Valenciana


Sumari del DOGV 9005, del 26-01-2021 (2021/532)

RESOLUCIÓ de 20 de gener de 2021, del vicepresident segon del Consell i conseller d'Habitatge i Arquitectura Bioclimàtica, per la qual es nomena personal eventual.
-------------------------------------------------------------------------------------------------------------------------------------------------------------------

### Dades del document

Número de DOGV
:   9005

Data del DOGV
:   26-01-2021

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2021/532


Data del document
:   20-01-2021

Organisme emissor
:   Vicepresidència Segona i Conselleria d'Habitatge i Arquitectura Bioclimàtica

Tipus de document
:   Resolució

Descriptors 

:   * Vicepresidència Segona i Conselleria d'Habitatge i Arquitectura Bioclimàtica

RESOLUCIÓ de 20 de gener de 2021, del vicepresident segon del Consell i conseller d'Habitatge i Arquitectura Bioclimàtica, per la qual es nomena personal eventual. [2021/532]  
De conformitat amb el que disposa l'article 19 de la Llei 10/2010, de 9 de juliol, d'ordenació i gestió de la funció pública valenciana (DOGV 6310, 14.07.2010), així com en l'article 5 del Decret 185/2015, de 16 d'octubre, del Consell, pel qual es regula el personal i els llocs de naturalesa eventual de l'Administració de la Generalitat (DOGV 7640, 21.10.2015) i la correcció d'errades (DOGV 7662, 20.11.2015), resolc:  
  
  
Únic  
Nomenar personal eventual Farah Taja Suárez, com a assessora d'assumptes generals de membres del Consell de la Vicepresidència Segona i Conselleria d'Habitatge i Arquitectura Bioclimàtica, en el lloc 33127, categoria C2.  
Aquesta resolució produeix els seus efectes des del dia de la seua signatura.  
  
València, 20 de gener de 2021.- El vicepresident segon i conseller d'Habitatge i Arquitectura Bioclimàtica: Rubén Martínez Dalmau.
Diari Oficial de la Generalitat Valenciana


Sumari del DOGV 9123, del 08-07-2021 (2021/6955)

Bases de la convocatòria per concurs oposició d'una plaça de tècnic o tècnica d'administració general.
------------------------------------------------------------------------------------------------------

### Dades del document

Número de DOGV
:   9123

Data del DOGV
:   08-07-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/6955


Data del document
:   18-06-2021

Organisme emissor
:   Consorci Provincial de Bombers d'Alacant

Tipus de document
:   Anunci

Descriptors 

:   * concurs administratiu

Bases de la convocatòria per concurs oposició d'una plaça de tècnic o tècnica d'administració general. [2021/6955]  
En el Butlletí Oficial de la Província d'Alacant número 115, de data 18 de juny de 2021, s'han publicat les bases íntegres que han de regir la convocatòria del concurs oposició per a cobrir per funcionaris de carrera, una plaça vacant de tècnic/a d'administració general del Consorci Provincial per al Servei de Prevenció i Extinció d'Incendis i Salvament de la província d'Alacant, places que pertanyen al grup A, subgrup A1, escala d'administració general.  
El termini de presentació d'instàncies serà de 20 dies naturals, a comptar de l'endemà de la publicació del corresponent anunci en extracte en el Boletín Oficial del Estado. L'emplenament de la instància, l'abonament de la taxa de drets d'examen i registre d'entrada, es realitzaran en la pàgina web del Consorci: https://consorciobomberosalicante.es/oposiciones (pestanya «CPBA», en «Ocupació / Oposicions»).  
  
Així mateix, es publicarà en el Butlletí Oficial de la Província d'Alacant la resolució aprovatòria de la llista d'admesos i exclosos, així com de la data, hora i lloc de celebració del primer exercici de la fase d'oposició. Els altres anuncis es publicaran en el tauler d'anuncis de la seu electrònica del Consorci Provincial.  
  
Alacant, 18 de juny de 2021.- El president delegat del Consorci Provincial: Francisco Javier Sendra Mengual. El secretari: José Cano Pascual.
Diari Oficial de la Generalitat Valenciana


Sumari del DOGV 9172, del 13-09-2021 (2021/8897)

Notificació de la sentència dictada en el procediment ordinari número 766/2019.
-------------------------------------------------------------------------------

### Dades del document

Número de DOGV
:   9172

Data del DOGV
:   13-09-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/8897


Organisme emissor
:   Jutjat de Primera Instància Número 5 d'Elx

Tipus de document
:   Edicte

Notificació de la sentència dictada en el procediment ordinari número 766/2019. [2021/8897]  
N.I.G.: 03413-94-1-4956-3293850   
Procediment ordinari [ORD] - 000766/2019 L  
De: Concepción Belso Manchón.  
Procurador: Pascual Moxica Pruneda.  
Contra: Alessandro Caruso.  
Alfonso Marcos Lucero, lletrat de l'Administració de justícia, del Jutjat de Primera Instància núm. 5 d'Elx i del seu partit, faig constar que, en virtut del que s'ha acordat per la resolució d'aquesta data dictada en el procediment de referència, i atés que es desconeix el domicili actual o el parador d'Alessandro Caruso, de conformitat amb el que disposen a aquest efecte els articles 156.4 i 164 de la Llei 1/2000, d'enjudiciament civil, s'ha ordenat la publicació d'aquest edicte en el Diari Oficial de la Generalitat Valenciana, a fi de dur a terme la diligència de notificació de sentència, i es testimonia a continuació la resolució objecte de notificació:  
Sentència núm. 58/2021  
 Elx, 12 de febrer de 2021.  
Clara Belén Ortuño Baeza, magistrada jutgessa del Jutjat Primera Instància número 5 d'Elx, he vist aquestes actuacions de judici ordinari seguides en aquest jutjat amb el número 766/2019, a instància de Concepción Belso Manchón, representada pel procurador Pascual Moxica Pruneda i defesa per la lletrada Mónica San Emeterio Gil, contra Alessandro Caruso, en situació legal de rebel·lia, amb la intervenció del Ministeri Fiscal, es procedeix a dictar la sentència següent.  
  
«Dispose  
Que estime la demanda presentada pel procurador Pascual Moxica Pruneda, en representació de Concepción Belso Manchón, contra Alessandro Caruso, ordene la privació de la pàtria potestat que exerceix el demandat i la resta de drets que hi són inherents, respecte del seu fill menor A. C. B., la qual atribuïsc en exclusiva a la mare i demandant, per incompliment dels deures inherents a la pàtria potestat, sense imposició de costes.  
Notifiqueu la resolució anterior a les parts i feu-los saber que aquesta és susceptible de recurs d'apel·lació. El recurs s'ha d'interposar per escrit en el termini de 20 dies hàbils, comptats des de l'endemà de la notificació, i serà resolt per l'Audiència Provincial d'Alacant, amb seu a Elx.  
Entregueu i uniu el certificat d'aquesta resolució a les actuacions, i incloeu-ne l'original en el llibre de sentències.  
Així ho dispose, mane i signe.»  
  
I perquè valga de notificació de sentència en deguda forma a Alessandro Caruso, expedisc aquest edicte.  
  
 Elx, 15 de febrer de 2021.- El lletrat de l'Administració de justícia: Alfonso Marcos Lucero.
Diari Oficial de la Generalitat Valenciana


Sumari del DOGV 9216, del 16-11-2021 (2021/11545)

Extracte de la Resolució de 14 d'octubre de 2021, del vicerector d'Internacionalització i Cooperació de la Universitat de València, per la qual es convoquen les borses de viatge del Màster de Cooperació al Desenvolupament per al curs 2021-2022.
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9216

Data del DOGV
:   16-11-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/11090


Data del document
:   22-10-2021

Organisme emissor
:   Universitat de València

Tipus de document
:   Extracte

Descriptors 

:   * ajuda pública

Extracte de la Resolució de 14 d'octubre de 2021, del vicerector d'Internacionalització i Cooperació de la Universitat de València, per la qual es convoquen les borses de viatge del Màster de Cooperació al Desenvolupament per al curs 2021-2022. [2021/11855]  
BDNS (identif.): 594043.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/594043)  
  
Primer. Beneficiaris i beneficiàries  
Estudiants i estudiantes del Màster Universitari en Cooperació al Desenvolupament de la Universitat de València.  
  
Segon. Objecte  
Facilitar la mobilitat de l'alumnat del Màster Universitari en Cooperació al Desenvolupament per a la realització de pràctiques de les assignatures Pràctiques externes I i Pràctiques externes II. D'acord amb la naturalesa pròpia d'aquests estudis, les pràctiques consistiran en una estada formativa en algun dels països en vies de desenvolupament que es relacionen a les bases de la convocatòria.  
  
Tercer. Bases reguladores  
Resolució de 14 d'octubre de 2021, del vicerector d'Internacionalització i Cooperació de la Universitat de València, per la qual es convoquen les borses de viatge del Màster de Cooperació al Desenvolupament per al curs 2021-2022, i les bases reguladores incloses en l'annex I, estan publicades en el tauler d'anuncis de l- Universitat de València y la web www.uv.es/cooperacion  
  
Quarta. Quantia  
L'import màxim de les borses a concedir ascendeix a 15.000 euros. Les borses de viatge consten d'una dotació econòmica d'única que es determina en funció del país de destinació, entre 1.000 i 1.500 euros.  
  
  
Cinqué. Termini de presentació de sol·licituds  
El termini de presentació de les sol·licituds serà d'un mes des de l'endemà de la data de publicació de la convocatòria en el DOGV  
  
València, 22 de octubre de 2021.- La rectora, p. d. (DOGV 18.01.2021), el vicerector d'Internacionalització i Cooperació: Carlos Padilla Carmona.
Diari Oficial de la Generalitat Valenciana


Sumari del DOGV 9095, del 28-05-2021 (2021/4958)

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a la regularització d'activitat d'indústria de marbre i granit en el terme municipal de Novelda.
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9095

Data del DOGV
:   28-05-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/4958


Data del document
:   29-04-2021

Organisme emissor
:   Conselleria de Política Territorial, Obres Públiques i Mobilitat

Tipus de document
:   Anunci

Descriptors 

:   * Conselleria de Política Territorial, Obres Públiques i Mobilitat
    * pla d'urbanisme

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a la regularització d'activitat d'indústria de marbre i granit en el terme municipal de Novelda. [2021/4958]  
Havent-se admés a tràmit, d'acord amb el que es preveu en la Llei 5/2014, de la Generalitat, de 25 de juliol, d'ordenació del territori, urbanisme i paisatge, l'expedient DIC-19/0327 promogut per Francisco José Jiménez Jover, per a la regularització d'activitat d'indústria de marbre i granit, situada en polígon 47, parcel·la 174 del terme municipal de Novelda, per mitjà del present edicte se sotmet a informació pública el projecte de l'actuació, de conformitat amb el que es disposa en l'apartat a de l'article 206.4 del text legal esmentat, durant el termini de 20 dies hàbils des de la publicació del present edicte en el Diari Oficial de la Generalitat Valenciana, dins del qual pot ser examinat en la pàgina web https://ovius.gva.es/oficina\_tactica/?idioma=es\_es#/tramita/25720/25197, podent dirigir-se al Servei Territorial d'Alacant trucant al telèfon 012 citant la referència DIC corresponent, si sorgeix algun problema d'accés.  
  
Alacant, 29 d'abril de 2021.- El cap del Servei Territorial d'Urbanisme: Miguel Nicolas Halabi Antón.
Diari Oficial de la Generalitat Valenciana


Sumari del DOGV 9142, del 03-08-2021 (2021/7708)

Informació pública de l'inici de l'expedient de localització, exhumació i identificació de fosses de víctimes del franquisme inhumades a l'antic cementeri civil de Castelló de la Plana.
-----------------------------------------------------------------------------------------------------------------------------------------------------------------------------------------

### Dades del document

Número de DOGV
:   9142

Data del DOGV
:   03-08-2021

Secció del DOGV
:   V. ANUNCIS - C) ALTRES ASSUMPTES

Número del document
:   2021/7708


Organisme emissor
:   Ajuntament de Castelló de la Plana

Tipus de document
:   Anunci

Informació pública de l'inici de l'expedient de localització, exhumació i identificació de fosses de víctimes del franquisme inhumades a l'antic cementeri civil de Castelló de la Plana. [2021/7708]  
A l'efecte del que disposen els articles 44 i 45.1.a de la Llei 39/2015, d'1 d'octubre, del procediment administratiu comú de les administracions públiques, quan els interessats en un procediment siguen desconeguts o s'ignore el lloc de notificació, o quan l'acte tinga per destinatari una pluralitat indeterminada de persones, s'emet l'anunci següent:  
L'Ajuntament de Castelló de la Plana ha iniciat la tramitació de la sol·licitud presentada per l'entitat memorialista Grup per la Recerca de la Memòria Històrica, per a dur a terme els treballs de localització, exhumació i identificació de sis fosses de víctimes del franquisme, inhumades a l'antic cementeri civil de Castelló de la Plana, que són les següents:  
  
Fila 04, sepultura 02: restes de Vicente Martorell Bonet  
Fila 04, sepultura 04: restes de Romualdo Minguillón Mustieles  
Fila 04, sepultura 05: restes de Vicente Peña Ferreres  
Fila 04, sepultura 13: restes de Baltasar Montañés Leal  
Fila 11, sepultura 01: restes d'Antonio Segarra Pitarch  
Fila 11, sepultura 04: restes de Francisco Puig Roca  
  
A l'efecte de garantir l'audiència dels possibles interessats, de conformitat amb l'esmentada Llei 39/2015, s'exposa al públic durant quinze dies hàbils, comptadors des de l'endemà de la publicació en el Boletín Oficial del Estado, en el Diari Oficial de la Generalitat Valenciana i en el Butlletí Oficial de la Província de Castelló, així com en el tauler d'edictes d'aquest ajuntament, a fi que els familiars de les víctimes i aquelles persones que en tinguen interés puguen personar-se en el procediment, d'acord amb l'article 13.3 de la Llei 52/2007, de 26 de desembre, per la qual es reconeixen i amplien drets i s'estableixen mesures en favor dels qui van patir persecució o violència durant la Guerra Civil i la dictadura, i el protocol d'actuació aprovat, annex, Ordre PRE/2568/2011, de 26 de setembre (BOE 232, 27.09.2011).  
  
  
Castelló de la Plana, 13 de juliol de 2021.- La regidora delegada de Cultura, Patrimoni Cultural i Museus: Verònica Ruiz Escrig.